Poštovani šumoposjednici ,

Radi osiguranja provedbe sveeuropskih kriterija iz članka 9. stavka 2. ovoga Zakona o šumama NN 68/2018, te uvažavanja općeg interesa u gospodarenju šumama šumoposjednici su dužni gospodariti šumama u skladu sa šumskogospodarskim planovima, te se zato za svaku gospodarsku jedinicu izrađuje odgovarajući šumskogospodarski plan. U slučaju privatnih šumoposjednika, govorimo o Programima gospodarenja šumama šumoposjednika ili  Programu gospodarenja gospodarskom jedinicom s planom upravljanja područjem ekološke mreže .

Obje gospodarske jedinice privatnih šumoposjednika na Cresu, koje su objekt ovog javnog uvida, Beli -Predoščica i Martinščica-Nerezine, jesu područja ekološke mreže, te se njima propisuju zahvati na šumama i šumskim zemljištima, analiza stanja ciljnih vrsta i stanišnih tipova područja ekološke mreže, ciljevi upravljanja i očuvanja ciljnih vrsta i stanišnih tipova, mjere očuvanja, aktivnosti za postizanje ciljeva i pokazatelji provedbe plana za gospodarske jedinice za razdoblje od deset godina ,te planira potrajnost prihoda etata za daljnjih deset godina i za idućih 20 godina ,a obnavlja se svakih deset godina.

U tablici nazvanoj O14 s nazivom katastarske općine, nalazi se popis katastarskih čestica koje su obuhvaćene programima, a one su objedinjenje u sastojinski odvojene cjeline koje se nazivaju odjeli ili odsjeci (1a, 15b, …). U tablici naziva O3 nalaze se propisi koji se odnose na sve čestice objedinjenje odjelom ili odsjekom. Zbog bolje prostorne orijentiranosti, priložena je i pregledna karta područja predmetnih programa.

Kako težimo što boljoj informiranosti šumoposjednika, te aktivnoj suradnji , molimo vas da se za sve nejasnoće, pojašnjenja i prijedloge, obratite ili savjetniku Ministarstva poljoprivrede, odjela za unaprjeđenje šuma, ispostava Delnice, Maji Bukovac na telefon 099 311 77 23 ili e-mail maja.bukovac@mps,hr ili predstavniku izvođača radova tvrtke Pro Silva doo, Denisu Stojsavljeviću , telefon 091 236 3281 ili na email dstojsavljevic@oikon.hr

Srdačan pozdrav.